Pielikums Nr.6

05.09.2024. uzaicinājumam

 **LĪGUMS (projekts)**

Kuldīgā

Sagatavots

Dokumenta datums ir tā elektroniskās parakstīšanas datums

**Sabiedrība ar ierobežotu atbildību ,,Kuldīgas komunālie pakalpojumi”**,reģ. Nr.56103000221, juridiskā adrese: Pilsētas laukums 2, Kuldīga, Kuldīgas novads, LV-3301, tās valdes locekļa Kaspara Poriķa personā, turpmāk tekstā saukts **Pasūtītājs**,no vienas puses, un

**Sabiedrība ar ierobežotu atbildību “ ”,** reģ. Nr. , juridiskā adrese: , tās personā, turpmāk tekstā saukts **Izpildītājs**, no otras puses, abi kopā turpmāk tekstā saukti – Puses, noslēdz šāda satura līgumu, turpmāk tekstā saukts Līgums:

1. **Līguma priekšmets**
	1. Pasūtītājsuzdod, bet Izpildītājsapņemas veikt **dzīvokļa remonta** darbus, turpmāk tekstā saukti Darbi, saskaņā ar cenu aptaujā pievienoto Tehnisko specifikāciju, daudzdzīvokļu dzīvojamā mājā **Mucenieku ielā 35-16, Kuldīgā, Kuldīgas novadā**, turpmāk tekstā saukts Objekts.
	2. Darbi tiek veikti pēc Pasūtītāja veiktās cenu aptaujas rezultātiem un saskaņā ar Izpildītājaiesniegto Finanšu piedāvājumu (Līguma pielikums Nr.1.).
2. **Līguma termiņš**
	1. Līgums stājas spēkā tā noslēgšanas (abpusējas parakstīšanas) brīdī un ir spēkā, līdz tiek izpildīti visi Līguma pielikumā Nr.1 noteiktie Darbi.
	2. Līgumā noteikto Darbu izpildes termiņš Izpildītājam tiek noteikts ne ilgāk kā 1 (vienu) mēnesi.
	3. Ja Līguma darbības laikā Izpildītājam, nepārvaramas varas un neparedzētu apstākļu dēļ nav iespējams veikt doto uzdevumu, tad pēc Pušu abpusējas vienošanās, Līguma darbības termiņš tiek pagarināts.
3. **Līguma summa**
	1. Par Darba izpildi kvalitatīvi, pilnā apjomā un atbilstoši Līguma nosacījumiem Pasūtītājs samaksā Izpildītājam EUR ( ) bez PVN, turpmāk tekstā saukta Līgumcena. Pievienotās vērtības nodoklis, turpmāk tekstā saukts PVN, tiek aprēķināts saskaņā ar Pievienotās vērtības nodokļa likuma noteikumiem.
	2. Pasūtītājs veic Līguma summas samaksu, pārskaitot naudu uz Izpildītāja norādīto bankas kontu, pēc pieņemšanas nodošanas akta parakstīšanas 10 (desmit) darba dienu laikā.
	3. Līguma summa ir pakļauta izmaiņām tikai šādos gadījumos:
		1. ja Pasūtītājs ir pieprasījis veikt Darbus, kuri nav atrunāti Līguma noteikumos, vai atteicies no daļas Izpildītāja veicamo Darbu apjoma, par ko Pusēm jānoslēdz vienošanās.
		2. Pasūtītājs Līguma darbības laikā ir tiesīgs samazināt Izpildītāja uzdoto, bet vēl neuzsākto Darbu apjomu par ne vairāk kā 15% no kopējās Līguma summas (bez PVN), rakstveidā paziņojot Izpildītājam.
	4. Par Līguma summas izmaiņu pamatojumu nevar tikt uzskatītas jebkādas atsauces uz nepilnīgi veiktiem aprēķiniem tāmēs, izsniegtajā dokumentācijā iztrūkstošām Objektā paredzēto elementu nepieciešamajām sastāvdaļām vai atsevišķiem specifikāciju elementiem, kļūdainām materiālu apjomu aplēsēm specifikācijā, grafiskajos materiālos un tāmē, tāmē neievērtētiem elementiem, kuri ir norādīti tekstuāli vai grafiski dokumentācijā, būvniecības detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem, kā arī pamatojoties uz jebkuriem citiem apstākļiem, ar kuriem profesionāli jārēķinās Izpildītājam iestājoties Līguma izpildē ar Līguma nosacījumiem.
	5. Visus maksājumus Pasūtītājs veic ar bezskaidras naudas norēķinu, pārskaitot naudu uz Izpildītājanorādīto bankas kontu.
4. **Pušu tiesības un pienākumi**
	1. Izpildītājs apņemas nodrošināt Darba izpildi Līgumā noteiktajā termiņā un kārtībā, atbilstošā kvalitātē, ievērojot cenu aptaujas dokumentus, kā arī uzturēt Objektu atbilstošā kārtībā. Nododot Objektu Pasūtītājam, Izpildītājs nodod visu izpilddokumentāciju par Līguma priekšmetu (darbu pieņemšanas aktus, lietošanas instrukcijas, u.c. izpildes dokumentāciju) un visus nepieciešamos atzinumus par izpildītajiem darbiem.
	2. Pasūtītājam ir pienākums no Darbu izpildes sākuma nodrošināt Izpildītājam un ar to saistītajiem darbiniekiem brīvu piekļūšanu Objektam.
	3. Izpildītājam jānodrošina Pasūtītāja vai jebkuras viņa pilnvarotas personas piekļūšana Objektam vai vietām, kurās tiek veikti ar Līgumu saistītie būvdarbi.
	4. Piecu kalendāro dienu laikā no Līguma parakstīšanas brīža jāiesniedz civiltiesiskās apdrošināšanas polises, kas apliecina:
		1. Izpildītāja civiltiesiskās atbildības apdrošināšanu uz visu būvniecības laiku.
	5. Pasūtītājs apņemas izsniegt Izpildītājam visu darba veikšanai nepieciešamo informāciju un dokumentāciju, kā arī pieņemt Izpildītāja darbus, parakstot nodošanas-pieņemšanas aktu.
	6. Pasūtītājs nenes atbildību par Izpildītāja materiāliem, instrumentiem un tehniku, kas atrodas Objektā.
	7. Akti, kas tiek sastādīti saskaņā ar Līgumu, jānoformē rakstiski. Par rakstveida aktu jebkurā gadījumā uzskatāmi arī ziņojumi un rīkojumi, kas fiksēti Darba vadības sanāksmju protokolos. Ja tas ir nepieciešams, tad pēc aktu sastādīšanas Puses vienojas par Darba izmaksu izmaiņām. Darba izmaiņas vai papildu darbi nedod tiesības Izpildītājam saņemt Darba pabeigšanas laika pagarinājumu.
	8. Izpildītājs atbild par visiem tiešajiem zaudējumiem Pasūtītājam un trešajām personām, kas radušies Līguma neizpildes vai nepienācīgas izpildes dēļ saskaņā ar Latvijas Republikas normatīvajiem aktiem. Izpildītājam jāatlīdzina Pasūtītājam nodarītie zaudējumi, ja Izpildītāja vainas dēļ Darbi netiek vispār izpildīti vai tiek izpildīti nepienācīgi, vai netiek izpildīti līgumā paredzētajā laikā.
	9. Ja Darbs nav izpildīts atbilstoši Līguma noteikumiem Izpildītāja vainas dēļ, Izpildītājs par saviem līdzekļiem, pēc pirmā Pasūtītāja pieprasījuma un Pasūtītāja noteiktajā saprātīgajā termiņā novērš trūkumus, nepilnības vai neatbilstību Darba izpildē. Ja tehnoloģisku iemeslu dēļ trūkumu, nepilnību vai neatbilstību novēršanai ir nepieciešams ilgāks termiņš, nekā Pasūtītāja noteiktais, Puses vienojas par citu termiņu atbilstoši tehnoloģiskajām prasībām.
	10. Pēc Darbu izpildes Pasūtītājs pieņem izpildītos Darbus ar pieņemšanas – nodošanas aktu un no šī brīža Izpildītājam ir tiesības piestādīt rēķinu Pasūtītājam.
	11. Izpildītājs pēc Darbu izpildes nodod Pasūtītājam Objektu tīru, un sagatavotu tā, lai to varētu nekavējoties sākt ekspluatēt. Izpildītājam jāsavāc un jāaiztransportē Darba izpildes laikā radušos atkritumus uz speciāli ierīkotām vietām atbilstoši spēkā esošajiem normatīvajiem aktiem, tai skaitā Kuldīgas novada pašvaldības saistošajiem noteikumiem un domes lēmumiem.
	12. Darbu organizatoriskie jautājumi tiek izskatīti un risināti Pusēm savstarpēji vienojoties.
	13. Izpildītājs apliecina, ka garantijas termiņš izpildītajiem Darbiem un materiāliem ir 2 (divi) gadi no Darbu nodošanas – pieņemšanas akta parakstīšanas brīža.
	14. Ja Pasūtītājs nepieņem konkrētajā posmā izpildītos Darbus, Puses sastāda aktu par defektiem, kurā norādīti visi uzņēmēja konkrētajā posmā veikto Darbu trūkumi, un Izpildītājs apņemas par saviem līdzekļiem 5 (piecu) dienu laikā no akta par defektiem parakstīšanas brīža izlabot visus defektus darbā un veikt atkārtotu konkrētā darbu posma nodošanu Pasūtītājam, pamatojoties uz Darbu posma pieņemšanas – nodošanas aktu. Trūkumu novēršanai Līguma 4. punktā noteiktais Darbu izpildes termiņš netiks pagarināts.
	15. Izpildītājs garantijas termiņa laikā garantē būvdarbu kvalitāti, atbilstību Līgumā noteiktajiem tehniskajiem parametriem un Objekta drošu ekspluatāciju, uzņemas atbildību par izpildīto darbu nepilnībām un apņemas Pasūtītājam pieņemamā termiņā uz sava rēķina novērst bojājumus vai trūkumus, kas garantijas laikā radušies.
5. **Līguma izbeigšana**
	1. Pasūtītājamir tiesības izbeigt Līgumu, brīdinot par to Izpildītāju7 (septiņas) dienas iepriekš, ja Izpildītājs nenodrošina kvalitatīvu Darbu izpildi. Šādā gadījumā Pasūtītājs samaksā Izpildītājam par izpildītājiem Darbiem vienu pusi no tāmē norādītajām cenām par konkrētajiem darbiem, līdz Līguma izbeigšanas brīdim, ja Puses nav vienojušās citādāk.
	2. Puses var izbeigt Līgumu arī citos gadījumos, 1 (vienu) nedēļu iepriekš, par to rakstiski brīdinot otru Pusi.
	3. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Objekts un Darbi tiktu atstāti nebojātā, drošā stāvoklī un atbilstoši normatīvo aktu prasībām.
6. **Strīdu risināšana un pušu atbildība**
	1. Strīdi, kas radušies starp Pusēm, tiek izšķirti pārrunu ceļā. Ja Puses strīdus nevar izšķirt savstarpēji vienojoties 30 dienu laikā no strīdu rašanās brīža, tad tos izskata tiesa atbilstoši Latvijas Republikā spēkā esošajiem normatīvajiem aktiem.
	2. Ja Izpildītājs neievēro Darbu gala izpildes termiņu saskaņā ar Līguma 4. punktu, Izpildītājs maksā Pasūtītājam līgumsodu 0,1% apmērā no kopējās Līguma summas par katru nokavēto darba dienu, bet ne vairāk kā 10% no Līguma summas.
	3. Ja Pasūtītājs neievēro maksājuma nosacījumus, tas pēc Izpildītāja pieprasījuma maksā līgumsodu Izpildītājam 0,1% apmērā no termiņā neapmaksātā maksājuma summas par katru nokavēto darba dienu, bet ne vairāk kā 10% no termiņā neapmaksātā maksājuma summas.
	4. Līgumsods nav zaudējumu atlīdzinājums.
	5. Izpildītājs uzņemas atbildību par uzņēmuma, tā darbinieku darbības vai bezdarbības rezultātā radītiem zaudējumiem, kas nodarīti pasūtītājam, vai trešajām personām sakarā ar kaitējumu tās veselībai, dzīvībai vai mantai, kā arī videi nodarītais kaitējums.
	6. Izpildītājs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu neielaišanu Objektā, kā arī atbild par darba drošības noteikumu ievērošanu Objektā.
	7. Izpildītājs, parakstot šo Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas Darbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.
	8. Pusēm ir abpusēja atbildība, pamatojoties uz šo Līgumu un Latvijas Republikas normatīvajiem aktiem.
7. **Citi noteikumi**
	1. Puses nav atbildīgas par nespēju pildīt Līgumā noteiktās saistības nepārvaramas varas apstākļu dēļ, ja Puse ir veikusi visus nepieciešamos pasākumus Līguma noteikumu izpildei un ir savlaicīgi informējusi otru Pusi par šiem apstākļiem. Ja nepārvaramas varas apstākļu un to seku dēļ nav iespējams izpildīt šajā Līgumā paredzētās saistības ilgāk kā 1 (vienu) mēnesi, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sastāda jaunu Līgumu, vai arī izbeidz šo Līgumu.
	2. Līguma noteikumi var tikt grozīti Līguma darbības laikā tikai Pusēm rakstiski vienojoties un abpusēji parakstot savstarpēju vienošanos, kas kļūst par Līguma neatņemamu sastāvdaļu, pēc tam, kad abas Puses to parakstījušas.
	3. Pušu pilnvarotās personas ir:
		1. No Izpildītāja puses , tālruņa Nr.: , e-pasts: ;
		2. No Pasūtītāja puses Ilze Lauva, tālruņa Nr.: 25718320, e-pasts: ilze.lauva@kuldiga.lv
	4. Līgums sastādīts latviešu valodā 2 (divos) identiskos eksemplāros uz 4 (četrām) lapām. Abiem Līguma eksemplāriem ir vienāds juridisks spēks. Viens Līguma eksemplārs glabājas pie Izpildītāja,otrs pie Pasūtītāja.
	5. Šim Līgumam ir sekojoša neatņemama sastāvdaļa (pielikums): Finanšu piedāvājums (Pielikums Nr.1).

**8. Līgumslēdzēju rekvizīti un paraksti**

**Pasūtītājs: Izpildītājs:**

**SIA „Kuldīgas komunālie pakalpojumi”** **SIA” ”**

Reģ. Nr.: 56103000221 Reģ. Nr.:

Adrese: Pilsētas laukums 2, Kuldīga, Adrese:

Kuldīgas novads, LV-3301

Konta Nr. LV97HABA0551016071462 Konta Nr.

Banka: Swedbanka

Tālr.: 63321963 Tālr.:

E-pasts: kkp@kuldiga.lv E-pasts:

\* Kaspars Poriķis \*

\*DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU